Broj Osam (Battlestar Galactica)
<s>Broj Osam () je izmišljeni lik humanoidne Sajlonke koji predstavlja jedan od glavnih likova nove verzije TV-serije Battlestar Galactica, a koji je tumačila Grace Park.</s><s>U seriji se pojavljuju brojne kopije, a među njima se najviše ističu dvije koje su preuzele identitet kolonijalnog oficira, poručnice Sharon Valerii; prva nadimak Booomer, a druga, kako bi je razlikovali, dobija nadimak Athena.</s>

<s>Fiktivne biografije</s>

<s>Sharon "Boomer" Valerii</s>

<s>Poručnica Sharon Boomer Valerii, koja je službeno rodom sa Troya, rudarske kolonije planete Aerilon.</s><s>Roditelji - Katherine i Abraham Valerii - su joj u najranijem djetinjstvu poginuli.</s><s>Potom se priključila Kolonijalnoj floti i napredovala do čina poručnica.</s>

<s>Na samom početku serije je "Boomer" pilot Raptora smještenog na svemirskoj krstarici Galactica.</s><s>Tamo održava tajnu vezu sa vođom palube Galen Tyrolom, koja je po pravilima službe, s obzirom na razliku u činovima, zabranjena.</s><s>Zbog toga je predmetom ljubomore Cally Henderson, koja je zaljubljena u Tyrol.</s><s>Za vrijeme sajlonskog napada "Boomer" i Karl Agathon sa svojim Raptorom završe na Caprici, odakle će "Boomer" evakuirati grupu civila uključujući Gaiusa Baltara, a Agathona ostaviti.</s>

<s>"Boomer" je, iako to ne zna, sajlonski agent spavač zadužen za izvođenje sabotaža na Galactici.</s><s>Nesvjesna svoje prave prirode, ali sumnjičava prema svom neobjašnjivom ponašanju (koje Tyrol nastoji sakriti od njenih pretpostavljenih), zapada u izuzetno loše raspoloženje, ali nastavlja obavljati svoje dužnosti.</s><s>Prilikom tajnog prepada na sajlonski bazni brod se suoči sa nekoliko hiljada kopija samih sebe te konačno shvati da je Sajlonka.</s><s>Njena rastrojenost eksalira u trenutku kada iznenada teško rani komandanta Adamu.</s><s>Prilikom sprovođenja u pritvor je bijesna Cally ubije.</s>

<s>"Boomer" je neposredno nakon toga "učitana" u sajlonskom Brodu uskrsnuća.</s><s>Potom je šalju na Capricu kako bi se priključila Caprici Šest te se uz njenu pomoć lakše prilagodila novom, sajlonskom svijetu.</s><s>"Boomer", međutim, ne može posve otresti naklonosti prema ljudima, te pomaže izbjeglom Samuelu Andersu.</s>

<s>Kada nastane spor među samim Sajloncima, "Boomer" je, kao i većina drugih Osmica, ispočetka na strani pobunjenika, ali je potom vještom manipulacijom na svoju stranu dovuče John Cavil koji sa njom također započinje i ljubavnu vezu.</s><s>"Boomer" poslije na prevaru dodazi na Galacticu kako bi, izdajući se za "Athenu", otela njenu kćer Heru Agathon.</s><s>Na kraju ipak odlučuje da je dijete vrati majci, ali joj "Athena" ne može oprostiti te je ubije.</s>

<s>Sharon "Athena" Agathon</s>

<s>Druga važna kopija Modela Osam se pojavljuje tokom prve sezone na Caprici pod sajlonskom okupacijom.</s><s>Ona preuzima identitet Sharon "Boomer" Valerii kako bi se priključila Karlu Agathonu, koji se krije od Sajlonaca.</s><s>Njen zadatak je izvesti eksperiment čiji je cilj ispitati mogućnost stvaranja ljudsko-sajlonskog hibrida.</s><s>Nova kopija uspije zavesti Agathona, ali se pri tome i sama u njega zaljubi, te mu prizna svoj stvarni identitet i na kraju pomogne da on i Kara "Starbuck" Thrace, koja je u međuvremenu došla na Capricu, vrate na Galacticu.</s>

<s>Novi Model Osam je ispočetka stavljena u pritvor, te je, nakon što se floti priključi svemirska krstarica Pegasus, po zapovijedi admiralice Cain namjeravaju izložiti istom strahovitom mučenju kome je bila izložena Gina Inviere.</s><s>Galen Tyrol i Karl Agathon to odluče spriječiti, te su zbog toga osuđeni na smrt (a što bude ukinuto nakon smrti Helene Cain).</s><s>Novi Model Osam s vremenom stekne povjerenje ne samo Agathona, nego i komandanta Adame koji je uvede u Flotu te dobija nadimak "Athena" kako bi se razlikovala od "Boomer".</s>

<s>"Athena" zatrudni i dobija dijete po imenu Hera.</s><s>Predsjednica Laura Roslin, međutim, daje zapovijed dr. Cottleu da laže kako je dijete rođeno mrtvo.</s><s>Beba tokom okupacije Nove Caprice završi u sajlonskim rukama, te je poslije "Athena" spremna na ekstremne mjere kako bi ga vratila.</s><s>Pred kraj serije "Boomer" krade Heru sa Galacticu; iako je poslije dobrovoljno vrati, "Athena" joj ne može oprostiti, te je ubije.</s>

<s>"Athena" i Agathon na samom kraju seriju započinju novi život za Zemlji.</s><s>U epilogu se ispostavlja da je Hera u stvari mitohondrijska Eva, a što znači da od "Athene" potiče moderno čovječanstvo.</s>

<s>Vanjske veze</s>

<s>Likovi iz serije Battlestar Galactica (2004)
Fiktivni kiborzi
Fiktivni oficiri
Fiktivni tajni agenti</s>

